Γενικό Δικαστήριο

Το Γενικό Δικαστήριο, αποτελεί δικαστικό όργανο της Ευρωπαϊκής Ένωσης. Όπως και το υπερκείμενο Δικαστήριο της Ευρωπαϊκής Ένωσης (ΔΕΕ), εξασφαλίζει την τήρηση του δικαίου κατά την ερμηνεία και την εφαρμογή των ιδρυτικών Συνθηκών από τα κοινοτικά θεσμικά όργανα και τα κράτη μέλη. 

 Ιστορία 
Η δημιουργία ενός Πρωτοβαθμίου Δικαστηρίου των Ευρωπαϊκών Κοινοτήτων, προσαρτημένο στο ΔΕΚ, προβλέφθηκε από την Ενιαία Ευρωπαϊκή Πράξη προς αποσυμφόρηση του Δικαστηρίου των Ευρωπαϊκών Κοινοτήτων. Η ίδρυσή του έγινε με απόφαση του Συμβουλίου το 1988, η οποία προέβαλλε ως λόγους δημιουργίας 

 τη βελτίωση της δικαστικής προστασίας των πολιτών και
 τη διατήρηση της ποιότητας και της αποτελεσματικότητας της δικαστικής προστασίας στην κοινοτική έννομη τάξη, μέσω της αποσυμφόρησης του ΔΕΚ. 

Η λειτουργία του ξεκίνησε το 1989, υπό την ονομασία Πρωτοδικείο των Ευρωπαϊκών Κοινοτήτων (ΠΕΚ).

Με τη Συνθήκη της Λισσαβώνας, μετονομάστηκε σε Γενικό Δικαστήριο.

Μεταξύ του 2004 και του 2016, η αρμοδιότητα εκδικάσεως διαφορών υπαλλήλων της Ένωσης και της ΕΕ υπάχθηκε στο Δικαστήριο Δημόσιας Διοίκησης. Η κατάργησή του το 2015, οδήγησε στην διεύρυνση της σύνθεσης του Γενικού Δικαστηρίου.

 Μέλη 
Το Γενικό Δικαστήριο αποτελείται από δύο δικαστές από κάθε κράτος μέλος. Οι δικαστές ορίζονται με κοινή συμφωνία από τις κυβερνήσεις των κρατών μελών για θητεία έξι ετών η οποία δύναται να ανανεωθεί. Ο πρόεδρός του εκλέγεται μεταξύ των δικαστών για περίοδο τριών ετών και η θητεία του δύναται να ανανεωθεί.  

Σε αντίθεση με το ΔΕΕ, δεν υπάρχουν γενικοί εισαγγελείς. Όποτε κρίνεται απαραίτητο, τα καθήκοντα του γενικού εισαγγελέως ανατίθενται σε έναν από τους ήδη διορισμένους (στην υπόθεση) δικαστές. 

Το Γενικό Δικαστήριο συνεδριάζει είτε σε μονομελή, είτε σε τριμελή, είτε σε πενταμελή σύνθεση. Η πλειοψηφία των υποθέσεων εκδικάζεται από τριμελή τμήματα. 

 Πρόεδροι 
ΈτοςΌνομα1989-1995   Ζοζέ Λουίς Ντα Κρούζ Βιλάσα1995-1998   Αντόνιο Σάτζιο1998-2007   Μπο Βέστερντορφ2007-2019   Μάρκ Γέγκερ2019 Marc van der Woude

 Τέως δικαστές 
 Όνομα  Χώρα  Αρχή θητείας  Τέλος θητείας  Μάρκ Γιέγκερ  Λουξεμβούργο  1996  2010Γιόζεφ Αζίζι  Αυστρία  1995 2013Άργεν ΜέιΟλλανδία19982010Μιχάλης ΒιλαράςΕλλάδα19982010Νίκολας Τζέιμς ΦόργουντΗνωμένο Βασίλειο19992011Μαρία Εουζένια Μάρτινς ντε Ναράζε ΡιμπέιροΠορτογαλία20032015Φρανκλέν Ντεούς Βέλγιο  2003 2015Ένα Κρεμόνα Μάλτα  2004  2010Όττο Τσούτς Ουγγαρία  2004 2010Ιρένα Βισνιέφσκα-Μπιαλέτσκα Πολωνία  2004 2010Ιρένα Πελικάνοβα Τσεχία  2004 2010Ντάνιελ Σβάμπυ Σλοβακία  2004 2010Βιλένας Βανταπάλας Λιθουανία  2004 2010Κύλλικε Γυριμάε Εσθονία  2004 2010Ινγκρίντα Λαμπούτσκα Λεττονία  2004 2010Σάββας Παπασάββας Κύπρος  2004 2010Έντζο Μοαβέρο Μιλανέσι Ιταλία  2006 2012Νίλς Βαλ Σουηδία  2006 2012Μίρο Πρέκ Σλοβενία  2006 2013 Τεοντόρ Τσίπεφ Βουλγαρία  2006 2012Βαλέριου Μ. Τσίουκα Ρουμανία  2007 2013Άλφρεντ Ντίττριχ Γερμανία  2007 2013Σαντιάγκο Σολδεβίλα Φραγκόσο Ισπανία  2007 2013Λοράν Τρυσό Γαλλία  2007 2013Στέν Φρίμοντ Νίλσεν Δανία  2007 2013Κέβιν Κ. Ο' Χίγγινς Ιρλανδία  2008  2013Εμμανυέλ Κουλόν  Γαλλία  2005 2011

 Αρμοδιότητες 
Σύμφωνα με το άρθρο 256 της ΣΛΕΕ, το Γενικό Δικαστήριο είναι αρμόδιο για το σύνολο των ευθέων προσφυγών που ασκούνται:

 από κράτη μέλη κατά της Επιτροπής και
 από φυσικά και νομικά πρόσωπα (κατά οργάνων). Αυτό περιλαμβάνει: 

 αιτήσεις ακυρώσεως (άρθρο 263 ΣΛΕΕ), 
 προσφυγές επί παραλείψει (άρθρο 265 ΣΛΕΕ), 
 αγωγές αποζημίωσης ζημιών που προξένησαν όργανα ή οργανισμοί ή υπάλληλοι της ΕΕ (άρθρο 268 ΣΛΕΕ)
 διαφορές σε συμβάσεις της Ένωσης οι οποίες ορίζουν το ΓΔ ως αρμόδιο (άρθρο 272 ΣΛΕΕ)
 προσφυγές κατά του ΕΟΔΕ και του ΚΓΦΠ
 διαφορές μεταξύ οργάνων κ.λπ. και υπαλλήλων της Ένωσης.

Αν και το άρθρο 256 της ΣΛΕΕ προβλέπει την δυνατότητα το Γενικό Δικαστήριο να αποφαίνεται επί προδικαστικών ερωτημάτων, ο Οργανισμός του Δικαστηρίου της Ευρωπαϊκής Ένωσης δεν έχει ακόμη τροποποιηθεί προς αυτό το σκοπό.

 Παραπομπές 

 Δείτε επίσης 
 Διακήρυξη των Δικαιωμάτων του Ανθρώπου και του Πολίτη
 Εθνική Επιτροπή για τα Δικαιώματα του Ανθρώπου
 Ανθρώπινα δικαιώματα
 Οικουμενική Διακήρυξη για τα Ανθρώπινα Δικαιώματα
 Ευρωπαϊκό Δικαστήριο Ανθρωπίνων Δικαιωμάτων
 Ευρωπαϊκή Σύμβαση για τα Δικαιώματα του Ανθρώπου
 Χάρτης των Θεμελιωδών Δικαιωμάτων της Ευρωπαϊκής Ένωσης
 Σύνταγμα

 Άλλες πηγές 

 Γενικό Δικαστήριο (επίσημη ιστοσελίδα)

Κατηγορία:Όργανα της Ευρωπαϊκής Ένωσης
Κατηγορία:Ευρωπαϊκό Δίκαιο
Κατηγορία:Δικαστήριο της Ευρωπαϊκής Ένωσης